# Albert Einstein

| Albert Einstein |
| --- |
| Albert Einstein, 1921 |
| Lair | (1879-03-14)14 Maret 1879 Ulm, Kingdom of Württemberg, German Empire |
| Pati | 18 April 1955(1955-04-18) (umur 76) Princeton, New Jersey, USA |
| Padunungan | Jerman, Itali, Switzerland, USA |
| Warga nagara | Württemberg/Germany (1879–96) Stateless (1896–1901) Switzerland (1901–55) Ostenrik (1911–12) Jerman (1914–33) Amérika Sarékat (1940–55) |
| Alma mater | ETH Zurich University of Zurich |
| Kondhang ing | General relativity Special relativity Photoelectric effect Brownian motion Mass-energy equivalence Einstein field equations Unified Field Theory Bose–Einstein statistics |
| Bojo | Mileva Marić (1903–1919) Elsa Löwenthal, née Einstein, (1919–1936) |
| Bebungah | Bebungah Nobel babagan Fisika (1921) Copley Medal (1925) Max Planck Medal (1929) *Time* Person of the Century |
| **Karièr ngèlmiah** |
| Babagan | Fisika |
| Institutions | Switserlan Patent Office (Bern) University of Zurich Charles University in Prague ETH Zurich Prussian Academy of Sciences Kaiser Wilhelm Institute University of Leiden Institute for Advanced Study |
| Juru pamrayogya dhoktoral | Alfred Kleiner |
| Juru pamrayoga liyané | Heinrich Friedrich Weber |
| Mahasiswa wigati | Ernst G. Straus Nathan Rosen |
|  |
| Tandha tangan |
|  |

**Albert Einstein** (Ulm, Württemberg, Jerman, 14 Maret 1879–18 April 1955) punika saged dipunanggep ngèlmuwan fisika teoretis ingkang ageng piyambak ing abad ka-20. Piyambakipun ingkang nyiptakaken téyori relativitas kaliyan ugi kathah nyumbang ing babagan pangembangan téyori mekanika kuantum, mekanika statistik, kaliyan kosmologi. Ing warsa 1921 piyambakipun angsal panganugrahan Nobel ing Fisika kanggé wedaranipun prakawis efek fotoelektrik kaliyan "pengabdenipun marang Fisika Teoretis".

Satelasipun téyori relativitas umum dipunrumusaken, Einstein dados misuwur saubenging donya. Prakawis punika boten biyasa kanggé para ngèlmuwan. Ing wayah sepuhipun, anggènipun misuwur nglangkungi sadaya ngèlmuwan ing sajarah fisika. Ing budaya populèr Einstein kaanggep sinonim kaliyan kapinteran utawi malahan kaliyan jenius. Pasuryanipun dados ingkang salah satunggaling ingkang dipuntepangi sadonya. Ing warsa 1999, Einstein "Tiyang Abad Sapunika" déning majalah *Time*. Kapopulèranipun ugi ndamel nama "Einstein" wiyar dipun-gunakaken ing donya iklan saha barang dagangan sanès. Wusananipun nama "Albert Einstein" dipundaftaraken dados merk dagang.

Kanggé miwiti, satunggiling unit fotokimia dipunwastani *einstein*, satunggaling unsur kimia dipunwastani einsteinium, saha satunggaling asteroid dipunwastani 2001 Einstein.

Rumus Einstein ingkang misuwur piyambak:

 **WIKINIUM\_MATH\_PH\_0**
## Babad slira

Einstein miyos ing Ulm, Württemberg, Jerman; kirang langkung 100 km sisih wétan Stuttgart. Bapanipun namanipun Hermann Einstein, satunggiling bakul kranjang wulu ingkang lajeng nyambut damel ing babagan elektrokimia, saha ibu namanipun Pauline. Kakalihipun émah-émah ing Stuttgart-Bad Cannstatt kaliyan taksih turunan Yahudi. Albert sekolah wonten sekolah Katulik kaliyan déning kapénginan ibunipun lajeng sinau main biolah.

Nalika yuswanipun gangsal, bapanipun nedahi kompas kanthong, kaliyan Einstein lajeng rumaos manawi wonten prakwis ing kamar "suwung" punika ingkang saged ngobahaken dom kompas punika. Piyambakipun lajeng medaraken manawi pangalaman punika dados salah satunggaling wanci sagesangipun ingkang *berkesan* piyambak.

Einstein émah-émah kaliyan Mileva Marić, tiyang èstri saking Serbia.

Amarga wonten Jerman tiyang Yahudi dipunkuya-kuya ing dasawarsa 1930-an, Einstein sakulawarga dhateng Amérika Sarékat. Wonten ngriku piyambakipun manggèn ngantos sédanipun ing 1955. Sabibaripun Perang Donya II, Einstein dados aktif ing babagan *Bedhamèn Dunia*, amargi rumaos manawi gagasan-gagasanipun dipunsalah-gunakaken kanggé ndamel gaman nuklir ing Perang Donya II punika.

## Deleng uga liyané

* Pratélan Tokoh Profesi

## Réferènsi